คอฟฟี่บาร์แห่งแรกของ CPS CHAP เอาใจแฟชั่นนิสต้าคอกาแฟ
เมื่อแฟชั่นและไลฟ์สไตล์แยกกันไม่ออก จึงไม่น่าแปลกใจที่ทุกวันนี้แบรนด์เสื้อผ้าเด่นดังต่างๆ จะผุดคาเฟ่หรือร้านอาหารของตัวเองแทบทุกวัน บ้างมาในรูปแบบคาเฟ่เต็มตัวมีที่ทางให้ลูกค้านั่ง บ้างสร้างเป็น Pop-up คาเฟ่เปิดขายแค่ระยะเวลาสั้นๆ หรือไม่ก็สร้างเป็นคอฟฟี่บาร์ขนาดย่อมๆ ภายในตัวร้าน เพื่อให้เหล่าสาวกที่ชื่นชอบแบรนด์อยู่แล้ว ได้ลิ้มลองรสชาติเครื่องดื่มหรือขนมหวานระหว่างเลือกดูสินค้า แต่หากเป็นลูกค้าขาจรที่อาจไม่ได้เป็นแฟนเสื้อผ้า ก็อาจจะอยากลองเมล็ดกาแฟใหม่ๆ ที่ทางร้านคัดสรรมานำเสนอ ล่าสุด CPS CHAPS แบรนด์เสื้อผ้าสัญชาติไทยได้เปิดโซนคอฟฟี่บาร์แห่งแรกในไทย ที่ชั้น 2 สาขาเซ็นทรัลเวิลด์ โดยแบ่งพื้นที่ภายในร้านขายเครื่องดื่มและเบเกอรี เน้นการ Takeway เพราะในร้านนั่งได้แค่ 4 ที่นั่งเท่านั้น จุดเด่นของคาเฟ่แห่งนี้คือการเลือกใช้เครื่องทำกาแฟคุณภาพอย่าง Mavam Espresso Machines ที่สามารถควบคุมอุณหภูมิน้ำได้ดี ใช้เมล็ดกาแฟที่คั่วพิเศษเฉพาะ CPS Coffee เท่านั้น แบ่งเป็น Copper Stout มอบรสเข้มข้นหนักแน่น และ Amber Ale ที่ได้สัมผัสของผลไม้เมืองร้อน นอกจากนี้ยังมีเมนูเครื่องดื่มอื่นๆ สำหรับผู้ที่ไม่นิยมการดื่มกาแฟอีกด้วยใครแวะเวียนไปแถวนั้นเกิดคอแห้ง อยากคาเฟอีนขึ้นมาเมื่อไร รู้แล้วนะว่าจะแวะไปหากาแฟดีๆ ดื่มได้ที่ไหนบ้าง ภาพ: Courtesy of Brandพิสูจน์อักษร: 
ล่าสุด CPS CHAPS แบรนด์เสื้อผ้าสัญชาติไทยได้เปิดโซนคอฟฟี่บาร์แห่งแรกในไทย ที่ชั้น 2 สาขาเซ็นทรัลเวิลด์ โดยแบ่งพื้นที่ภายในร้านขายเครื่องดื่มและเบเกอรี เน้นการ Takeway เพราะในร้านนั่งได้แค่ 4 ที่นั่งเท่านั้น